| Medaljeoversikt |
| --- |
| Konkurrerte for Norges flagg Norge |
| Langrenn |
|  Antall enkeltseire i verdenscupen: 1*Per 23. desember 2009* |

**Ronny André Hafsås** (født 14. november 1985 på Stårheim i Eid kommune) er en norsk tidligere skiskytter og langrennsløper fra Stårheim ved Nordfjordeid i Sogn og Fjordane. I 2008 ble han med på det norske rekrutteringslandslaget i skiskyting, som ble trent av Raphaël Poirée og Egil Gjelland.

Skiskyting
----------

Hafsås ble i 2004 juniorverdensmester med det norske stafettlaget under junior-VM i franske Haute Maurienne.

Hans debut i verdenscupen i skiskyting kom i Pyeongchang, Sør-Korea, i februar 2008. Det første løpet var 10 km sprint, men med seks bom skjøt han seg bort fra toppsjiktet. I den påfølgende jaktstarten fikk han sine første verdenscuppoeng med 21.-plass. Sin første topp ti plassering i verdenscupen fikk han uken etter med niendeplass under sprinten i Khanty-Mansijsk.

Hans beste plassering i verdenscupen i skiskyting er en 6.-plass fra åpningsrennene til verdenscupen i 2008/09 fra sprinten i Östersund 6. desember 2008.

Etter en sesongstart med dårlig skyting og svake plasseringer annonserte Hafsås i desember 2009 at han ville trappe ned satsingen på skiskyting og satse på en plass på den norske OL-laget i langrenn.

Langrenn
--------

Som skiskytter er Hafsås kjent for sin fart i sporet, og det ble naturlig å prøve seg mot spesiallangrennsløperne. Langrennsløperen Hafsås har vunnet verdenscuprenn i langrenn to ganger. Begge seirene kom under sesongåpningen av verdenscupen i 2009/10 på Beitostølen, med en individuell, og en stafettseier.

Under NM på ski 2008 i Trondheim tok han sølv på 15 kilometer fristil, bare slått av Morten Eilifsen. Året før fikk han femteplass på samme distanse.

2009/10: Langrenn og skiskyting
-------------------------------

21. november 2009 viste Hafsås seg fra sin beste side i langrennssporet, og vant overraskende 15 km fristil under sesongåpningen på Beitostølen. Han vant med knappe 0,2 sekunder foran Vincent Vittoz. Seieren gav han en plass på det norske stafettlaget påfølgende dag. På den tredje etappen av 4 x 10 km holdt han ikke samme nivå som dagen før, og slapp noen sekunder til russeren Aleksandr Legkov og tyske René Sommerfeldt. Norge vant likevel stafetten etter en sterk sisteetappe av Petter Northug.

Etter en sesongstart med svake plasseringer i skiskyting grunnet dårlig skyting, annonserte Hafsås i desember 2009 at han ville trappe ned satsingen på skiskyting og satse på en plass på det norske OL-laget i langrenn. Hafsås kom på andreplass, bak Petter Northug, på 15 km fri under NM i langrenn i Stokke. Hafsås ble uttatt til OL og ble nummer 42 på 15 km fristil – også nå plassen bak Petter Northug. Hafsås ble ikke tatt ut på det norske stafettlaget.

Etter OL vendte Hafsås tilbake til skiskyting, og han ble tatt som reserve for Ole Einar Bjørndalen i verdenscuprennene i Kontiolax 13. og 14. mars 2010, og gikk inn til en tiendeplass på sprint.

Verdenscupseire
---------------

| Nr. | Dato | Sted | Øvelse |
| --- | --- | --- | --- |
| 1. | 21. november 2009 | Norges flagg Beitostølen | 15 km (F) |

Referanser
----------

1. ↑  «IBU DATACENTER». Arkivert fra originalen 3. mars 2012. Besøkt 3. desember 2009.
2. ↑  «IBU DATACENTER». Arkivert fra originalen 3. mars 2012. Besøkt 3. desember 2009.
3. ↑  «IBU DATACENTER». Arkivert fra originalen 3. mars 2012. Besøkt 3. desember 2009.
4. ↑  «IBU DATACENTER». Arkivert fra originalen 4. mars 2010. Besøkt 3. desember 2009.
5. ↑  «Ronny Hafsas». IBU. [*død lenke*]
6. 1 2  «Hafsås satser på langrenn». VG.
7. ↑  «Ronny Hafsås tok sølv». NRK.
8. ↑  «Ronnys store dag». NRK. 21. november 2009. Besøkt 25. november 2009.
9. ↑  «FIS Cross-Country Skiing World Cup Beitostølen 21 November 2009 men's 15 km individual freestyle results». FIS. Arkivert fra originalen 24. mai 2012. Besøkt 24. november 2009.  «Arkivert kopi». Arkivert fra originalen 21. november 2009. Besøkt 23. desember 2009.
10. ↑  «FIS Cross-Country Skiing World Cup Beitostølen 22 November 2009 men's 4 x 10 km relay results». FIS. Arkivert fra originalen 3. mars 2010. Besøkt 24. november 2009.
11. ↑  «Hafsås: – Så skuffet, så skuffet». Aftenposten. 16. februar 2010.
12. ↑  IBU DATACENTER Arkivert 15. mars 2010 hos Wayback Machine. Besøkt 20. mars 2010.

Eksterne lenker
---------------

* (en) Ronny André Hafsås – Olympedia Rediger på Wikidata

* (en) Ronny André Hafsås – Sports-Reference (OL-resultater – arkivert) Rediger på Wikidata

* (en) Ronny André Hafsås – FIS (langrenn) Rediger på Wikidata

* (en) Ronny André Hafsås – IBU Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |